# 31.1.2019

# Suomen Stratigrafian Komitean toimintaraportti 2018

Jäsenet:

Kari Strand (Oulun yliopisto), (pj.)

Anu Kaakinen (Helsingin yliopisto)

Matti Räsänen (Turun yliopisto)

Raimo Lahtinen (Geologian tutkimuskeskus)

Jarmo Kohonen (Geologian tutkimuskeskus)

Juha Karhu (Helsingin yliopisto)

Juha Pekka Lunkka (Oulun yliopisto)

Markku Väisänen (Turun yliopisto)

Jaakko Auri (Geologian tutkimuskeskus), (siht.)

Vuonna 2018 Kari Strand on jatkanut toimintaansa Suomen Stratigrafian Komitean (SSK) puheenjohtajana ja Jaakko Auri on toiminut komitean sihteerinä. Jäsenistön kokoonpanossa ei ole tapahtunut muutoksia vuoden 2018 aikana, mutta vuoden 2019 toimintaan mukaan kutsutaan täydennyksenä uudeksi jäseneksi Juha Köykkä Geologian tutkimuskeskuksesta.

Komitean alaisena on aktiivisessa toiminnassa sekä prekambrin työryhmä ja kvartäärin työryhmä, joiden puitteissa toiminnan suunnittelua ja eritysiesti käytännön toteutusta on ollut mahdollista viedä eteenpäin. SSK pyrki myös vahvistamaan kansainvälistä toimintaansa vuoden 2018 aikana. SSK:lla oli kokous 12.12.2018 ja prekambrin työryhmällä oli kokous 29.8.2018 ja kvartäärin työryhmä ei järjestänyt kokouksia vuonna 2018 vaan on hoitanut asioitaan sähköpostikeskustelujen avulla.

Komiteassa on valmisteltu ja toimeenpantu mm. seuraaviin tehtäviä: stratigrafisten ja nimeämiskäytänteiden vakiinnuttaminen ja standardointi, keskusteltu kansallisen geotiedon/karttatietokannan kehittämisestä GTK:ssa ja kansallisen stratigrafisen oppaan päivittämistarpeesta. Geologian tutkijapäivillä Turussa on osallistuttu Suomen Geologisen Seuran työryhmäkokoukseen stratigrafisten käytänteiden opettamisesta ja toteutuksesta erityisesti yliopisto-opetuksessa. Yliopistoilla nähdään olevan tärkeä rooli uusien stratigrafiakäytäntöjen opettamisessa hyödyntäen GTK:n tietokantaosaamista mm. Finnstratia. Kansallista Geoportaalia on hyödynnetty stratigrafisten käytänteiden tunnetuksitekemisessä. Komitean ja työryhmien työ jatkossa liittyy vahvasti Suomen formaaliin stratigrafian laatimiseen. Kansallisina edustajina IGS:n Subcomission on Precambrian Stratigraphy-alakomiteassa toimii jatkossa Juha Köykkä ja Subcomission on Quaternary Stratigraphy-jäsenenä jatkaa Matti Räsänen.